স্টাফ রিপোর্টার ॥ ঢাকা-সিলেট মহাসড়কের অলিপুরে অবস্থিত প্রাণ কোম্পানীর পার্কে অবস্থিত ৩য় তলার ভবনের সাটারিং ধ্বসে পড়ে কমপক্ষে ১০ শ্রমিক আহত হয়েছে। গতকাল বৃহস্পতিবার বিকেলে এ ঘটনা ঘটে। সম্প্রতি ওই কোম্পানীতে এ নিয়ে বেশ কয়েকবার ভবন ধ্বস, কিংবা সাটারিং ধ্বসের ঘটনা ঘটল। কিন্তু এর পরও কর্তৃপক্ষ প্রতিকার করছেন না। গতকাল ওই সময় শ্রমিকরা কাজ করার সময় ছাদের সাটারিং ধ্বসে পড়ে এ আহতের ঘটনা ঘটে। আহতদেরকে উদ্ধার করে প্রাণ কোম্পানীর হাসপাতালসহ স্থানীয়ভাবে চিকিৎসা দেয়া হয়েছে। তবে এ রিপোর্ট লেখা পর্যন্ত আহতদের নাম ঠিকানা পাওয়া যায়নি।